钦定古今图书集成/明伦汇编/氏族典/第033卷 > 《王圻续文献通考》 > 宗彧之
## 钦定古今图书集成/明伦汇编/氏族典/第033卷 > 《王圻续文献通考》 > 宗彧之

按《宋书宗彧之传》：“彧之，字叔粲，南阳涅阳人，炳从父
弟也。蚤孤，事兄恭谨。家贫好学，文义不逮炳，而真澹
过之。州辟主簿，举秀才，不就。公私饩遗，一无所受。高
祖受禅，征著作佐郎，不至。元嘉初，大使陆子真观采
风俗，三诣彧之，每辞疾不见也。告人曰：‘我布衣草莱
之人，少长垄亩，何枉轩冕之客’？子真还，表荐之，征员”
外散骑侍郎，又不就。元嘉八年，卒，时年五十。